घरेलू उपचारों से बुखार के लक्षणों को कम करें जानें कि डॉक्टर को कब दिखाएँ तापमान की रीडिंग (reading) लेते रहें दवाओं से बुखार कम करें
बुखार के समय में अपने शरीर को हाइड्रेटेड रखना बहुत ज़रूरी होता है क्योंकि शरीर का तापमान बढ़ने से डिहाइड्रेशन हो सकता है |पानी और अन्य तरल पीने से आपके शरीर से बुखार उत्पन्न करने वाले वायरस या बैक्टीरिया बाहर निकल  जाते हैं | परन्तु, आपको कैफीन और अल्कोहल लेने से बचें क्योंकि इससे डिहाइड्रेशन हो सकता है |   ग्रीन टी बुखार कम करने और आपके प्रतिरक्षा तंत्र को मज़बूत करने में मदद कर सकती है |  अगर आपको बुखार के साथ आपको मितली या उल्टी हो तो फलों के रस, दूध, बहुत मीठे पेय और कार्बोनेटेड पेय लेने से बचें | इन पेय पदार्थों से आप खुद को बीमार अनुभव कर सकते हैं और इनके कारण उल्टी भी हो सकती है |  ठोस आहार के स्थान पर सूप या सोरबा लें (लेकिन नमक की मात्रा पर नज़र रखें) जिससे आपके शरीर को फिर से हाइड्रेटेड होने में मदद मिलती है | अगर आपको उल्टियाँ हो रही हों तो आपमें इलेक्ट्रोलाइट (electrolyte) असंतुलन हो सकता है | ओआरएस (oral rehydration solution) पियें या स्पोर्ट्स ड्रिंक के साथ इलेक्ट्रोलाइट्स पियें |  एक साल से कम उम्र के बच्चे जो नियमित रूप से माँ का दूध नहीं पीते या बीमारी के कारण माँ का दूध पीना छोड़ देते हैं उन्हें इलेक्ट्रोलाइट वाले रिहाइड्रेटिंग सलूशन जैसे पीडियालाइट (pedialyte) दें जिससे उन्हें आवश्यकतानुसार पोषक तत्व मिल सकें | बीमारी से उबरने के लिए नींद शरीर की एक प्राकृतिक प्रक्रिया है; लेकिन बहुत ज्यादा सोना आपको बीमार बना सकता है | पूरे समय काम में लगे रहने से आपके शरीर का तापमान बढ़ सकता है | ध्यान रखें कि पर्याप्त नींद लेने से आप अपने शरीर को संक्रमण से लड़ने के लिए वो ऊर्जा दे सकते हैं जो किसी और चीज़ से नहीं मिलती |  एक दिन की छुट्टी लें या अगर आपका बच्चा बीमार है तो उसे स्कूल भेजने की बजाय घर पर आराम करने दें | आपके बच्चे को अतिरिक्त नींद मिलने से वो जल्दी ठीक हो सकता है इसलिए बेहतर होगा कि उसे घर पर रहने दें | कई बुखार ऐसे वायरस के कारण होते हैं जो बुखार होने की स्थिति में शरीर में बहुत सारे दूषित पदार्थ छोड़ देते हैं | खुद को या अपने बच्चे को कम्बल या बहुत सारे कपड़ों की परतों से न ढंकें | आपको ठण्ड लग सकती है लेकिन अगर आप गर्म कबल या कपड़ों से ढंके रहेंगे तो आपके शरीर का तापमान कम होना शुरू नहीं कर पायेगा | खुद को या अपने बच्चे को पतले लेकिन आरामदायक कपडे पहनाएं | पसीना लाने की कोशिश न करें | हालाँकि, पुराने अनुभव कहते हैं कि “बुखार में उपवास करो”, लेकिन यह एक अच्छी सलाह नहीं है | अपने शरीर को जल्दी ठीक करने के लिए नियमित रूप से स्वस्थ आहार करके पोषण देते रहें | पुराने ज़माने में प्रयुक्त चिकन सूप एक अच्छा विकल्प है क्योंकि इसमें सब्जियां और प्रोटीन पाए जाते हैं |  अगर आपको बहुत ज्यादा भूख न लगी हो तो ठोस आहार के स्थान पर सूप या सोरबा के साथ अपने शरीर को फिर से हाइड्रेटेड करने में मदद करें | पानी की उच्च मात्रा वाले भोज्य पदार्थों का सेवन करें जैसे तरबूज जिससे आपको हाइड्रेटेड रहने में मदद मिलती है |  अगर आपको बुखार के साथ मितली या उल्टियाँ हों तो पिसे हुए भोजन लेने की कोशिश करें जैसे खिचड़ी या दलिया | कुछ हर्बल उपचार बुखार कम करने में या बुखार उत्पान करने वाले कारणों से लड़कर आपके शरीर के प्रतिरक्षा तंत्र को सहारा प्रदान करने में मदद कर सकते हैं | परन्तु, हर्बल और प्राकृतिक उपचार दवाओं के साथ या अन्य चिकित्सीय स्थितियों के साथ प्रतिक्रिया कर सकते है इसलिए इन्हें लेने से पहले डॉक्टर से सलाह लेना चाहिए |  ”एन्ड्रोग्रफिस पेनिकुलाटा (andrographis paniculata)” एक बहुत अधिक उपयोग की जाने वाली परम्परागत चायनीज़ (chinese) औषधि है जो जुकाम, गले की खराश और Andrographis paniculata is widely used in traditional बुखार के इलाज़ के लिए उपयोग की जाती है | इसे सात दिन तक 6 ग्राम की मात्रा में लेना होता है | अगर आपको पित्ताशय (gallbladder) या कोई ऑटोइम्यून (autoimmune) बीमारी हो, गर्भावस्था हो या गर्भ धारण करने की कोशिश कर रही हों या ब्लड प्रेशर की या खून को पतला करने की दवाएं जैसे वार्फरिन (warfarin) ले रहे हों तो एन्ड्रोग्राफिस का सेवन न करें | यैरो (yarrow) पसीना बढाकर बुखार को कम करने में मदद कर सकता है | अगर आपको गुलबहार (daisy) या उसकी प्रजातियों से एलर्जी हो तो यैरो से आपको एलर्जिक प्रतिक्रिया अनुभव हो सकती है | अगर आप खून पतला करने वाली या ब्लड प्रेशर की दवाएं, लिथियम (lithium), आमाशय के अम्ल को कम करने वाली दवाएं या आक्षेपनिरोधी दवाएं लेते हों तो यैरो का उपयोग न करें | बच्चो और गर्भवती स्त्रियों को यैरो का उपयोग नहीं करना चाहिए | आप यैरों टिंक्चर को गर्म पानी में मिलाकर गर्म स्नान लेकर बुखार को कम करने में मदद पा सकते हैं |  इसके नाम के विरुद्ध फीवरफ्यू (feverfew जो गुलबहार प्रजाति का एक पौधा है) वास्तव में बुखार कम करने का काम बहुत अच्छी तरह से नहीं करता | गुनगुनेपानी से स्नान करें या आरामदायक शावर लें जो कि बुखार कम करने का सबसे अच्छा तरीका है | गुनगुने पानी या कमरे के तापमान में डुबकी लगाने से सामान्यतः शरीर के तापमान को आपकी साम्यावस्था को बिगाड़े बिना कम कर देता है | यह विशेषरूप से बुखार की दवा लेने के तुरंत बाद करने पर मददगार होता है |  आप खुद या अपने बच्चे को गर्म पानी से न नहलाएं | आको ठन्डे पानी से नहाने से भी बचना चाहिए क्योंकि इससे कंपकपी होने से शरीर का आंतरिक तापमान बढ़ सकता है | अगर आप नहाना ही चाहते हैं तो इसके लिए पर्याप्त तापमान सिर्फ पानी का गुनगुना होना या कमरे के तापमान से थोडा ज्यादा होना ही होता है |  अगर आपके बच्चे को बुखार हो और आप उसे नहला नहीं सकते हों तो उसे गुनगुने पानी में डुबाये हुए गीले कपडे से पोंछें | अपने बच्चे के शरीर को कोमलता से धोएं, एक साफ़, नर्म टॉवल से थपथपाकर सुखाएं और जल्दी से उसे कपडे पहनाएं जिससे उसे ठण्ड न लग पाए क्योंकि ठंड लगने से कम्कपी हो सकती है जो बुखार में बदल सकती है | रबिंग अल्कोहल से स्नान एक पुराना उपचार है जिसे लोग बुखार कम करने के लिए उपयोग करते थे लेकिन इससे शरीर का तापमान बहुत तेज़ी से खतरनाक ढंग से गिर जाता है | रबिंग अल्कोहल के उपभोग से कोमा भी हो सकता है इसलिए यह छोटे बच्चों के आस-पास उपयोग करने के लिए या संग्रह करने के लिए उचित नहीं है | सभी के शरीर का सामान्य तापमान बिलकुल 98.6 डिग्री फेरनहाइट नहीं होता | आपके सामान्य शारीरिक तापमान में एक या दो डिग्री की भिन्नता सामान्य होती है | बल्कि एक हल्का बुखार सामान्यतः चिंता का विषय नहीं होता | हल्के बुखार के लक्षणों में शामिल हैं:   बैचेनी, बहुत गर्म अनुभूति होना सामान्य कमजोरी गर्म शरीर कंपकपी पसीना आना बुखार के कारण के आधार पर आपको इनमे से कोई भी लक्षण देख सकते हैं: सिरदर्द, मांसपेशियों में दर्द, भूख न लगना या डिहाइड्रेशन | वयस्कों को 103 डिग्री फेरनहाइट से ज्यादा बुखार होने पर डॉक्टर को दिखाना चाहिए लेकिन व्यस्को के शरीर की अपेक्षा बच्चों का शरीर बुखार क प्रभावों के प्रति बहुत संवेदनशील होता है | इन स्थितियों में डॉक्टर को बुलाएँ:  अगर आपके तीन महीने से भी छोटे नवजात को 100.4 डिग्री फेरनहाइट से ज्यादा बुखार हो | अगर आपके तीन से छह महीने के बच्चे को 102 डिग्री फेरनहाइट से ज्यादा बुखार हो | अगर आपके किसी भी उम्र के बच्चे को 102 डिग्री फेरनहाइट से ज्यादा बुखार हो | आपको या किसी अन्य वयस्क को 103 डिग्री फेरनहाइट या उससे भी ज्यादा बुखार के साथ विशेषरूप से तन्द्रा या चिडचिडापन हो | दो या तीन दिनों तक बना रहने वाला बुखार गहरी परेशानी का चिन्ह हो सकता है जिसका अलग से इलाज़ करने की ज़रूरत होती है | आप खुद को या अपने बच्चे को डायग्नोज़ (diagnose) करने की कोशिश न करें; डॉक्टर के पास जाएँ और चेक कराएँ | आपको डॉक्टर को दिखाना चाहिए अगर:  दो साल से कम उम्र के बच्चे में 24 घंटे से ज्यादा समय तक बुखार बना रहे | दो साल के ज्यादा उम्र के किसी भी बच्चे को 72 घंटों या 3 दिन से बुखार हो | वयस्क में पिछले तीन दिन से बुखार बना रहे | अगर बुखार ऐसे लक्षणों के साथ हो जो अन्य परेशानियों का संकेत देती हैं या बुखार युक्त व्यक्ति को धीमा करने वाली परिस्थितियां हों तो आपको यह परवाह किये बिना कि बुखार कितना तेज़ है, डॉक्टर से संपर्क करने की ज़रूरत होती है | यहाँ कुछ परिस्थितियां दी गयी हैं जिनमे आपको “तुरंत चिकित्सीय देखभाल” लेनी चाहिए:  बुखार आने वाले व्यक्ति को साँस लेने में परेशानी हो व्यक्ति की स्किन पर चकत्ते या निशान बन गये हो व्यक्ति उदासी या प्रलाप दर्शाता हो व्यक्ति को तेज़ प्रकाश से असामान्य संवेदनशीलता हो व्यक्ति को अन्य कोई चिरकारी स्थिति जैसे डायबिटीज, कैंसर या एचआईवी हो व्यक्ति हाल ही में किसी अन्य देश से यात्रा करके आया हो बुखार, अत्यधिक ऊष्ण वातावरण जैसे तेज़ धूप में बाहर निकलने या अत्यधिक गर्म वाहन में होने के फलस्वरूप आया हो बुखार से पीड़ित व्यक्ति को अन्य लक्षणों जैसे गले की खराश, मितली, उल्टी, दस्त, कान दर्द, चकत्ते, सिरदर्द, मल में रक्त, पेटदर्द, सांस लेने में तकलीफ़, भ्रम, गर्दन दर्द या पेशाब करते समय पीड़ा की शिकायत हो बुखार कम हो लेकिन व्यक्ति फिर भी बीमार होने का अभिनय करे अगर व्यक्ति को दौरे या उद्वेग आयें कई प्रकार के थर्मोमीटर बाज़ार में उपलब्ध हैं जिनमे डिजिटल और ग्लास (मरकरी) मॉडल्स शामिल हैं | एक बड़े बच्चे या वयस्क का थर्मामीटर से तापमान लेने का सबसे अच्छा तरीका है कि डिजिटल या ग्लास थर्मामीटर को जीभ के नीचे रखें जिससे आपके शरीर की गर्मी को नापा जा सके लेकिन ऐसे कई थर्मोमीटर हैं जिनसे तापमान लेने के लिए उपयोग करने की अलग-अलग विधियाँ हैं |   ”डिजिटल थर्मामीटर” का उपयोग मुख द्वरा या गुदा के द्वारा या कांख (armpit) के नीचे रखकर किया जा सकता है | जब रीडिंग पूरी हो जाती है तब थर्मोमीटर आवाज़ करता है और तापमान स्क्रीन पर दिखाई देने लगता है | ”टिम्पेनिक (tympanic) थर्मोमीटर” का उपयोग कर्ण नलिका के अंदर किया जाता है और इसमें अवरक्त प्रकाश (infrared light) के द्वारा तापमान मापा जाता है | ”टेम्पोरल (temporal) थर्मामीटर” में इन्फ्रारेड लाइट से तापमान मापा जाता है | ये थर्मामीटर सबसे अच्छे होते हैं क्योंकि ये तेज़ और कम से कम आक्रामक (invasive) होते हैं | इनका उपयोग करने के लिए इन्हें अपने माथे से कान की धमनी के पास अपनी गाल की हड्डी के बिलकुल ऊपरी सिरे तक फिसालते हुए ले जाएँ | सही तरह से इसे लगाना मुश्किल हो सकता है लेकिन कई रीडिंग लेने से रीडिंग की सटीकता को सुधारा जा सकता है | ”पेसिफायर (pacifier) थर्मामीटर” का उपयोग बच्चों के लिए किया जा सकता है | ये डिजिटल ओरल थर्मामीटर के समान होते हैं बच्चों के लिए उचित होते हैं जो पेसिफायर का उपयोग करते हैं | तापमान माप लेने के बाद सबसे उच्च रीडिंग दिखाई देने लगती है | थर्मामीटर चुनने के बाद, उस विधि के अनुसार अपना तापमान लें जिस विधि के लिए थर्मामीटर बनाया गया है (या तो मुख से, कान में, टेम्पोरल धमनी पर या बच्चे में गुदा द्वारा) | “अगर आपको 103 डिग्री फेरनहाइट से अधिक बुखार हो,आपके 3 महीने की उम्र से अधिक उम्र के बच्चे को 102 डिग्री फेरनहाइट से ज्यादा बुखार हो या आपके 3 महीने से कम उम्र के नवजात को 100.4 डिग्री से ज्यादा बुखार हो तो तुरंत डॉक्टर को बुलाएँ |” बच्चों का तापमान लेने का सबसे सही तरीका गुदा मार्ग से तापमान लेना है लेकिन आपको अत्यधिक सावधानी का उपयोग करना चाहिए जिससे बच्चे की आंतों को छिदें (perforate) नहीं | गुदा मार्ग से तापमान लेने के लिए सबसे अच्छा थर्मामीटर डिजिटल थर्मामीटर है |   थर्मामीटर के प्रोब (probe) पर थोड़ी सी पेट्रोलियम जेली लगायें | अपने बच्चे को पेट के बल लिटायें | अगर ज़रूरत हो तो किसी अन्य व्यक्ति की मदद लें | सावधानीपूर्वक प्रोब को गुदा में आधे इंच से लेकर एक इंच तक अंदर डालें | थर्मामीटर और बच्चे को लगभग एक मिनट तक बीप या आवाज़ सुनाई देने तक पकड़ें रहें | चोट से बचाने के लिए अपने बच्चे को या थर्मामीटर बीच में ही जाने न दें | थर्मामीटर निकाल लें और स्क्रीन पर आई हुई रीडिंग का विवेचन करें | अगर बुखार अपेक्षाकृत कम ग्रेड (grade) (वयस्क में या एक छह महीने से ज्यादा के बच्चे में 102 डिग्री तक) हो तो इसे पूरी तरह से कम करने की सिफारिश आवश्यक रूप से नहीं की जाती | बुखार शरीर के द्वारा एक चिन्ह के रूप में उत्पन्न होता है कि अब कोई परशानी होने वाली है इसलिए इसे दूर भगाने से परेशानियाँ और गंभीर हो सकती हैं |    आक्रामक रूप से बुखार का इलाज़ करने से ये आपके शरीर की वायरस या संक्रमण को बाहर निकालने की प्राकृतिक विधि में दखल दे सकता है | शरीर का कम तापमान बाहरी तत्वों के लिए अधिक बसने योग्य वातावरण उत्पन्न कर सकता है इसलिए बेहतर होगा कि बुखार को उसके क्रम के अनुसार चलने दिया जाये |  बुखार के क्रम को चलने देने की सिफारिश प्रतिरक्षा में अक्षम, कीमोथेरेपी लेने वाले या हाल ही में सर्जरी करवाए हुए लोगों के लिए नहीं की जाती |  बुखार को दूर करने की कोशिश करने के बजाय ऐसे उपाय अपनाएं जो आपको और आपके बच्चे को बुखार के क्रम के दौरान अधिक आराम दे सकें जैसे विश्राम, तरल पीना और ठंडे बने रहना | इन दवाओं को आप काउंटर से खरीद सकते हैं और अस्थायी रूप से बुखार के प्रभाव को कम कर सकते हैं |ये दवाएं बच्चो और बड़ों दोनों के शरीर को स्वस्थ करके आराम देने में मदद कर सकती हैं |   इन्हें किसी भी दो साल से कम उम्र के बच्चे को देने से पहले डॉक्टर या फार्मासिस्ट से सलाह लें और छह महीने से छोटे बच्चे को कभी भी इबुप्रोफेन न दें |  सिफारिश किये गये डोज़ से अधिक मात्रा में न लें | बच्चों को ये दवाएं देते समय विशेष ध्यान दें | इन दवाओं की बोतल को बच्चों की पहुँच से दूर रखें क्योंकि सिफारिश किये गये डोज़ से अधिक मात्रा में इन्हें लेना खतरनाक हो सकता है | एसेटामिनोफेन प्रत्येक 4 से 6 घंटों में लें लेकिन पैकेज पर सिफारिश किये गये डोज़ से अधिक मात्रा में न लें |  इबुप्रोफेन प्रत्येक 6 से 8 घंटे में लें लेकिन पैकेज पर सिफारिश किये गये डोज़ से अधिक मात्रा में न लें | अन्य लक्षणों के उपचार को लिए एक ही समय पर काउंटर की एक से अधिक दवाएं न दें | अगर आप अपने बच्चे को एसेटामिनोफेन या इबुप्रोफेन दे रहे हों तो पहले डॉक्टर से सलाह लिए बिना कफ सिरप या अन्य किसी प्रकार की दवा न दें | कुछ विशेष दवाएं एक-दूसरे से इस प्रकार प्रतिक्रिया करती हैं कि उससे आपके बच्चे के स्वास्थ्य को नुकसान पहुँच सकता है | छह महीने से अधिक उम्र के नवजातों, बच्चों और वयस्कों के लिए एसेटामिनोफेन और इबुप्रोफेन को बारी-बारी से देना सुरक्षित होता है | वयस्कों के लिए एस्पिरिन बुखार को प्रभावशाली रूप से कम करने वाली दवा है बशर्ते इसकी सिफारिश की गयी खुराक ही लें | “वयस्कों की एस्पिरिन को कभी भी बच्चों को न दें”,क्योंकि इसके कारण रिये सिंड्रोम (reye”s syndrome)हो सकता है जो प्रभावी रूप से एक जानलेवा बीमारी है |
खूब सारा तरल पियें: जितना हो सके आराम करें: हल्के और आराम से सांस लेने योग्य कपड़े पहनें: सामान्य रूप से भोजन करें: हर्बल उपचार अपनाएं: गुनगुनेपनी से स्नान करें: बुखार कम ककरने के लिए कभी भी रबिंग (rubbing) अल्कोहल का उपयोग न करें: बुखार के लक्षणों की पहचान करें: अगर बुखार बहुत तेज़ हो तो डॉक्टर को बुलाएँ: अगर बुखार कुछ दिनों से ज्यादा समय तक बना रहे तो डॉक्टर को बुलाएँ: जानें कि कब आपको तुरंत चिकित्सीय देखभाल लेनी है: एक थर्मोमीटर चुनें: अपने तापमान को चेक करें: छोटे बच्चों का तापमान गुदा मार्ग से लें: बुखार को उसके क्रम के अनुसार चलने दें: एसेटामिनोफेन (acetaminophen) या इबुप्रोफेन (ibuprofen) लें: बच्चों को दवाओं का संयोजन देने से बचें: एस्पिरिन (aspirin) केवल तभी लें जब आपकी उम्र 18 वर्ष से अधिक हो:
https://www.wikihow.com/Reduce-a-Fever https://www.wikihow.com/Reduce-a-Fever https://www.wikihow.com/Reduce-a-Fever https://www.wikihow.com/Reduce-a-Fever
Alleviating Fever Symptoms with Home Remedies Knowing When to Go to the Doctor Taking a Temperature Reading Reducing Fever with Medicine